
DISPUTATIO  MEDICA 


IN  AUGURALIS 


DE 

CYNANCHE  TRACHEALI. 


§ i.  IV  /T  ORBORUM,  quibus  infirmitate  na- 
■*■*'**  tviree  fragile  genus  hominum  obnoxi- 
um eft,  licet  nonnulli  frequentiores  sint,  pauci 
tamen  periculosiores  sunt,  aut  citius  vitam  ex- 
tinguunt,  quam  is,  de  quo  nobis  consilium  est 
pauca  scribere.  Nam,  ineunte  aetate,  morta- 
les invadit ; quo  tempore  eorum  corpora  im- 

becilla  et  infirma  sunt,  et  ipsi  haud  raro  nesci- 
unt, quid  sibi  sit  rei,,  medicis  dicere. 

n.  Cynanche  trachealis  unus  e paucis  morbis 
est,  quorum  causis,  naturae  et  curationi,  hodi- 
erna medicina,  quamvis  a praeclaris  scripto- 
rum ingeniis  subtilissime  exculta,  clariorem 
lucem  nondum  offudit.  „ 

in.  Quanquam  hic  morbus,  in  quibusdam 
Britannia  partibus,  haud  infrequens  est,  ta- 
men, quoad  scimus,  Franciscus  Homius, 
materiae  medicae  in  hac  academia  emeritus 
professor,  omnium  primus  accurate  descrip- 
sit *. 


iv.  Nonnulli  hinc  contendunt,  cynanchen 
trachealem  novum  esse  morbum,  qui,  quinqua- 
ginta fere  abhinc  annos,  ortus  eft.  Sed,  cum 
nobiscum  consideremus,  causas,  unde  oritur, 

semper 

* Vid.  Francisc.  IIom.  Inquiry  i/ito  the  nature, 
cause  and.  cure  of  the  Croup. 

semper  extitisse,  ad  hanc  sententiam  accedere 
non  possumus. 

v.  Quinetiam,  id  quod  opinionem  eorum, 
quibus  videtur  novum  esse  morbum,  evertit, 
haec  cynanche  a Greggrio  Horstio,  qui,  cen- 
tum ante  et  o&oginta  amplius  annos,  florebat, 
obscure  designatur  *.  Eandem  quoque,  at  obi- 
ter quasi  et  perfundtorie,  memorant  Tulpius, 
Boerhavius,  aliique.  Verba  Boerhavii, 
nempe  “ vox  acuta,  clangosa,  sibilans;  inspi- 
“ ratio  acute  dolens ; respiratio  parva,  fre- 
“ quens,  eredla,  cum  summo  molimine  f,’* 
certe  alii  nulli  morbo  conveniunt. 


vi.  Veteres  medicos,  itidemque  ante  Hors- 
tium  recentiores,  cynanchem  trachealem  pro 
gravissimo  catarrho  habuisse,  vero  haud  absi- 
mile 

* Vid.  Gregor.  Horsx.  Lib.  m.  Observat.  1.  et  3. 
t Vid.  Boerijav.  Aphorism . 801. 

mile  videtur.  Utcunque  vero  hoc  sit,  tamen 
satis  constat,  ex  quo  tempore  scripsit  hic  auc- 
tor, medicos  haud  paucos  praeclaros  eam  no- 
tasse ; eique  alia  atque  alia  dixisse  nomina, 
anginam  nempe  polyposam* , catarrhum  suffoca - 
tivum  f,  suffocationem  stridulam  J,  asthma  in- 
fantilm  spasmodicum  ||,  cynanchen  stridulam  §, 
aliaque  multa,  quae  memorare  vix  operap  pre- 
tium est. 

VII.  Cullenus,  Sauvagesio  audore,  hunc 
morbum  cynanchen  trachealem  nominat,  atque 
sic  nominatum  sequentibus  verbis  definit ; ni- 
mirum, 

Cynanche 


* Vid.  Michael. 
f Vid.  Hillar. 

% Vid.  HoM.  Inquiry,  &c.  Corol.  I. 

[]  Vid.  Rush.  Dissertation,  Lond.  M,DCC  LXX. 

§ Vid,  Crauford.  Diss.  Incnrg . Edin.  m,dcc,lxxi. 

“ Cynanche  respiratione  difficili , inspiratione 
‘ strepente , -yoa’  raz/ftf,  clangosa , tumore 

1 fere  nullo  in  faucibus  apparente , deglutitione 
parum  difficili  et  febre  synocha 


HISTORIA. 


* Vid.  Cullen.  Synops.  Nosolog.  Method. 
tom.  ii.  gen.  x.  spec.  m. 

viii.  Cynanche  trachealis  plerumque,  de- 
cedente aestate,  aut  ineunte  vere,  incipit ; qui- 
bus temporibus,  calor  et  frigus  vices  frequen- 
tissime alternant,  et  corpora  hominum  aptiora 
sunt,  quae  ex  his  vicibus  detrimentum  capiant. 
Iis,  porro,  anni  tempestatibus,  quam  caeteris, 
frequentior  catarrhus  est;  qui,  profedlo,  mor- 
bus, in  pueris  et  infantibus,  haud  raro  in  cy- 
nanchen trachealem  transit. 

ix.  Etiamsi  hic  morbus,  in  omnibus  orbis 
terrarum  partibus,  accidere  possit,  ubi  tempes- 
tatis varietates  frequentes  et  subitaneae  sunt ; 
tamen  multo  plures,  in  frigidis  regionibus,  a- 
doritur  et  rapit,  quam  in  calidis.  In  his  vero, 
uti  accipimus,  non  ex  toto  ignotus  est  *. 

x.  Non- 


* Vid.  Hillar.  Observat , pag.  134. 

x.  Nonnunquam,  uti  certiores  nos  facit 
Burserius,  audior  clarus  et  satis  fidus,  quasi 
pestilentia,  grassatur.  Attamen,  nostra  opi- 
mione,  non  est,  quare  utique  pestilentem  esse 
tcredamus.  Enimvero,  non  videtur  magis  con- 
ttagione  vulgari,  quam  rheumatismus  zX pneumo- 
nia, quos  morbos  nemo  quisquam  pestilentes 
icsse  credit. 

xi.  Nondum  satis  constat,  an,  uti  quidam 
outaverunt,  proclivitas  in  cynanchen  trachealem 
iit  haereditaria.  Ita  esse,  nonnulli  indudti  id- 
circo sunt,  ut  crederent,  quod  complures  haud 
;:aro  ejusdem  familiae  infantes  vel  pueros  simul 
adoritur  et  absumit,  dum  aliarum  familiarum 

n vicinia  viventium  tenera  proles  ejus  impe- 
um  nunquam  patitur.  Ita  haud  raro  esse, 
L concedimus : veruntamen,  uti  nobis  videtur, 
perisimillimum  est,  complures  ejusdem  familiae 
:nfantes  puerosve  hoc  morbo  corripi,  non  tam 
ox  haereditaria  proclivitate  omnium  communi, 

quam 

qu&m  ex  communitate  vitae,  vidtus,  vestitus, 
aliarumque  rerum,  quibus  eorum  corpora  apta, 
prae  caeteris,  reddantur,  quae  hic  morbus  cor- 
ripiat. 

xii.  Per  paucos  ante  dies,  quam  cynanche 
trachealis  accedit,  futurus  aeger,  ex  alacri  at- 
que laeto,  est,  pro  aetate,  iners  atque  tristis  5 
ex  placido,  irritabilis ; ex  novarum  rerum 
studioso,  novitatis  negligens } ex  ludibundo, 
ludi  impatiens  atque  ludentium. 


xin.  Cynanche  trachealis,  primo  interdum 
adventu,  catarrhum,  per  omnia,  adeo  simulat, 
ut  neque  parentibus  afferat  metum,  neque  me- 
dicis. Mala,  quibus  aeger  premitur,  sunt, 
tussicula  sicca,  capitis  dolor  atque  gravedo, 
et  oculorum  rubor. 

xiv.  Alias  autem  signa,  quae  huic  morbo 

propria  sunt,  ab  initio  observantur } magna, 

scilicet, 

scilicet,  spirandi  difficultas ; tussis  molestis- 
sima et  ferme  perpetua,  necnon  etiam  clan- 
gens ; tam  anima?,  quam  vocis  asperitas  : quae, 
cum  acciderint,  verbis  significantius  indicant, 
nullam  moram  interponendam ; consulto  et 
•mature  fafto  opus  esse;  brevi  enim  citam 
mortem  venturam,  aut  laetam  viftoriam. 

xv.  Utrocunque  modo  incipiat  hic  mor- 
bus, haud  multo  pdst,  facies  rubore  suffundi- 
tur : accenditur  vehemens  sitis : incalescit 
summa  cutis : lingua  initio  albida,  subfusca 
fit : graviter  plerumque  dolet  caput : arteriae 
celerrime  et  vehementer  agitantur : atque, 
ne  multis,  caetera  omnia  fere  signa  ardentis 
febris  se  manifestant. 


xvi.  Cum  jam  cynanche  trachealis  eo  in- 
crevit, spirandi  difficultas  multum  ingravescit ; 
praecipue  inter  somnum,  ubi,  quam  dum  vigil 
aeger  est,  astantibus  magis  observabilis.  vEger 

B plerumque 

plerumque  ex  somno  subinde  timet,  anxietate 
et  praecordiorum  gravitate  oppressus.  Spiri- 
tum simul  trahit  strepente  sonitu  ; qui,  semel 
auditus,  facile  postea  agnoscitur,  quemque  me- 
dici, neque  sane  inepte,  ei  assimulant,  quem 
aer  per  tubum  metallicum  irruens,  vel  gallus 
cantans,  vel  canis  ganniens  edere  solet  *. 

xvii.  Haec  (xvi.)  signa  comitatur  tussis 
stridula  ; quas,  incertis  periodis,  aequali  autem 
gravitate,  revertitur,  atque  aegri  corpus  vehe- 
menter agitat.  Eodem  fere  tempore,  oculi 
sanguine  suffunduntur,  et  solito  magis  promi- 
nent. Tremores  omnium  musculorum  iden- 
tidem accidunt ; quibus  finitis,  aeger,  raptis 
in  motus  derepente  musculis,  animam  enixis- 
sime reciprocat. 

xvi  II. 

. ' . « . « 


f Vid.  Cuxlen.  Firjl  Lina. 

xviii.  Quando  eo  processum  est,  nihil 
ferme  muci  ex  pedore  extussitur,  sed  tenuis 
nonnunquam  pituita  destillat  de  naribus. 
Larynx  leni  pressu  dolet,  atque,  ex  antica 
parte,  haud  raro  intumescit  *. 


xix.  Sanguinis,  ex  vena  missi  et  frigescen- 
tis, gluten  a caeteris  partibus  constituentibus 
sese  dissociat,  et,  summo  supernatans,  mem- 
branam ex  corio  repraesentat.  Nihil  ferme 
respirat  arida  cutis.  Urina  parcior  solito  est, 
atque,  initio,  subrubra;  sed,  sub  finem,  est 
colore  fere  naturalis,  et  plerumque  albidum 
sedimentum  deponit  f.  Atque,  quod  mirum, 
seger,  ferme  ad  ultimum,  suae  mentis  est,  de- 
vorandique  potens. 


* Vid.  Hom.  et  Rush.  et  Micijael. 

* Vid.  Hom.  Inqitiry , &c.  pag.  47; 


xx.  Signa, 

xx.  Signa,  quae  memoravimus,  interdum 
subsequuntur  alia  periculosiora  ; et,  ni  aegro, 
sine  mora,  subveniat  medicina,  morbus,  qui, 
, paucas  ante  horas,  nullum  ferme  periculum 
minitabatur,  brevi  fit  insanabilis,  atque  misero 
mortem  properat. 


xxi.  Spiritus,  antea  difficilis,  nunc  multo 
operosior  fit,  at  minus  creber.  Prae  meatus 
angustia  et  ariditate,  aeger,  inter  spiritum  in 
pulmones  hauriendum,  sonum  strepentem  e- 
dit,  perinde  ac  si,  per  tubum  metallicum,  ari- 
da spongia  fere  ex  toto  oppletum,  spiritum 
hauriret.  Spiritum,  ex  difficili,  et  humeris 
sublatis,  in  pulmones  trahit,  vicissimque  hinc 
elidit  potius,  quam  more,  quo  sanus  homo, 
emittit. 


xxii.  Eodem  fere  (xxi.)  tempore,  mus- 
culi,- circa  fauces,  vehementibus  frequenter 
spasmis  contrahuntur ; qui,  si  paulisper  re- 
mittant, 

mittant,  post  paulo  in  graviores  denuo  con- 
tractiones musculos  rapiunt.  Arterias  imbe- 
cilliter adeo,  frequenter,  et  inordinate  mo- 
ventur, ut  in  carpo  earum  motus  ab  explo- 
rante medico  vix  possint  percipi,  vix  nume- 
rari. 

4 

xxiii.  Summam  simul  cutem  permanat 
copiosus  et  lentus  sudor,  dum  extremae  mem- 
brorum partes  frigent.  Oculi  languidi  fiunt, 
et  in  orbitas  recedunt.  Livescit  facies;  lives- 
cunt labia  : vires  fugiunt  : non  tussit  aeger  : 
fuit:  jacet. 

kxiv.  Interdum  vero,  postquam  graviora 
signa  supervenerint,  cynanche  tamen  trachealis 
ad  sanitatem  pervenit.  Membrana  spuria, 
quae  fit  ex  effusa  lympha  sanguinis,  et,  primum 
mt  fa&a,  aegrum  in  extremum  discrimen  ad- 
ducit aeris  meatum  opplendoaut  coangustando. 


tanta 

tanta  tussiendi  ciet  molimina,  ut  ipsa  extus- 
siatur. 

'xxv.  “Non  raro,”  inquit  Michaelis,  “ad- 
“ cidit,  ut  naturae  beneficio,  non  solum  raa- 
“ teries  alba,  tenax,  caseosa,  copiosissima,  sed 
“•et  concretiones  cavae,  tubuliformes,  mem- 
“ branaceae,  quae  figuram  asperae  arteriae  et 
“ bronchiorum  perfe&e  imitantur,  tussis  ope 
“ rejiciantur.  Post  illam,  qua  respiratio 
“ maxime  sublevari  solet,  excretionem,  om- 
“ nia  in  melius  mutata  videntur  • nec  raro, 
“ si  totus  ejedtus  fuerit  tubulus  membran- 
“ aceus,  vel  magna  certe  ejus  portio,  aeger,  ex 
“ orci  faucibus  ereptus,  pristinae  sanitati  re- 
“ stituitur*”. 

xxvi.  Si  vero  multa  pars  membranae  in  ani- 
mae meatu  remanet,  aeger,  disruptis  partibus 

extussitis, 


* Vid.  Miciiael,  pag,  12. 

extussitis,  tantum  malorum  intercapedine 
Fruitur,  futurorum  forteque  graviorum  non 
Uiberatur  periculo.  Relidla  enim  pars,  nova 
materia  ei  adhaerente,  se  omnem  in  partem 
extendit,  et  brevi  non  asperam  solum  arte- 
riam, sed  pulmonum  quoque  fistulas  denuo 
coangustat  aut  opplet.  Nisi  igitur  integram 
mt  diruptam  magno  molimine  extussiat  aeger, 
d sane,  quod,  prae  debilitate,  non  potest, 
uaud  longo  tempore,  animas  meatui  prorsus 
vfficit,  vitasque  flammam  extinguit. 


xxvii.  Cynanche  trachealis  nunquam,  quod 
:imus,  in  suppurationem  transit,  nedum  in 
angraenam. 


xxviii.  Internis  faucibus  inspedtis,  nihil 
‘ine  apparet,  unde  causam  tot  et  tantorum 
malorum  possimus  praenoscere.  Interdum 
uidem  tonsillas  paululum  tument : alias  au- 


tem 

tem  rubent  tantum,  et,  pariter  atque  lingua, 
muco  oblinuntur.  Nulla  ferme  devorandi 
difficultas  est. 

xxix.  Certo  haudquaquam  tempore  fi- 
nitur morbus,  quem  persequimur.  Rarissime 
ultra  unam  hebdomadam  protrahitur.  In- 
terdum autem,  sicuti  a medicis,  fidis  in  pri- 
mis, accipimus,  dies  quatuordecim,  imo  duo- 
deviginti *,  cursu  implet.  Quo  gravior  est, 
eo  certe  citius  in  ait 


xxx.  Cynanche  trachealis  infantes  et  pu- 
eros tam  in  maritimis  oris  adoritur,  quam  in 
mediterraneis  regionibus : in  illis  vero  sa> 


* Vid.  Michael.  pag.  14. 
f Vid.  Disn.  Alexand.  On  the  Croup , p.  18. 


Testatur  Disneius 
decim  horis  segro 
tem  f . 


pius ; 

pius ; sed,  utrum  ex  salibus, ^ quibus  imbuitur 
aer  marinus,  ut  quibusdam  medicis  videtur, 
necne,  confidenter  affirmare  non  possumus. 
Hoc  vero  certd  cognovimus,  nonnunquam  in- 
fantes, viginti  millia  passuum  a mari,  af- 
ficere. 


xxxi.  Morbus,  de  quo  scribimus,  raro  in- 
fantes ladlentes  adoritur ; raro  pueros,  qui 
decimum  aetatis  annum  duodecimumve  com- 
plerunt. Interdum  vero,  adulta  * aetate  et 
virili  -j-,  eos  invadit,  qui,  dum  infantilem  aut 
puerilem  agebant,  eo  laboraverant. 


CADA- 


* Vid.  Medie.  Commtnt . vol.  viii.  pag.  338. 
f Aud.  Gregor.  Praeled.  de  Med . Pra&. 

CADAVERUM  INSPECTIO. 


xxxu.  Cadaveribus  eorum,  quos  abstulit  cy- 
nanche trachealis,  ferro  patefactis,  inspicien- 
tium oculis  se  offert  materia  sufflava,  mollis, 
tubulata  ; quae  alias  superiorem  tantum  par- 
tem asperae  arteriae  intrinsecus  investit  j alias 
Tianc  totam,  etiamque  fistulas  pulmonum. 
Haec  materia,  ei  haud  absimilis  est,  quae  in 
cavis  inflammatis,  post  mortem,  ab  inspicien- 
tibus observatur. 

xxx, II.  Hiec  (xxxii.)  materia  multum  va- 
riat  spissitate.  Alias  tenacem  mucum  simu- 
lat, alias  densam  et  tenacem  membranam  ; 
prout,  forsitan,  morbi  fuerint  vis  et  diutur- 
nitas. 


xxxiv.  Mem- 

xxxiv.  Membrana,  ex  tenace  .materia  for- 
mata, inaequaliter  crassa  est.  Nunc  enim  per- 
tenuis est ; nunc  crassa  adeo,  ut  cum  aspera 
arteriae,  tum  pulmonum  fistulis,  fere  ex  toto, 
officiat.  Vasorum  prorsus  expers  est.  Ple- 
rumque est  colore  albida  ; at  nonnunquam  ta- 
men subfusca  seu  subnigra,  et  etiam  maculis 
interdum  variata. 

xxxv.  Inter  hanc  membranam,  et  internam 
aspeiae  arteriae  bronchiorumque  tunicam,  ex 
qua  facillime  separari  potest,  quippe  cum  sibi 
% invicem  non  adhaereant,  non  lympha  modo 
I sanguinis,  sed  etiam  mucus,  imb  et  eruor, 

: in  mistura  quadam,  at  discreta  tamen,  inter- 
dum conspicua  sunt.  Interna  aspera  arteris, 
l haud  raro  etiam  bronchiorum  tunica,  inflam- 
jf  mationis  quidem  vestigia  ostendit,  sed  nun- 
quam, quantum  scimus,  exulcerata  conspicitur. 


xxxvi.  Eorum, 

xxxvi.  Eorum,  quos  cynanche  trachealis 
abstulit,  externum  corpus  perinde  apparet, 
tanquam  strangulatione  extindla  vita  fuisset. 
Livent  facies  atque  labia  ; et  oculi  tument,  at- 
que sanguine  suffunduntur.  Neque  profecto 
mirum  ; cum  praesertim,  ut  nunc  satis  con- 
stat, hoc  morbo  correptis,  pariter  atque  sub- 
mersis ac  strangulatis,  color  lividus  et  mors,  ex 
sanguine  non,  dum  pulmones  transit,  in  coc- 
pineum  seu  vitalem  converso,  accidant. 


CAUSAS 

causa:  remota. 

xxxvii.  Hic  morbus,  pariter  atque  alii,  qui 
inflammationem  habent,  saepissime  excitatur 
Trigore  summo  corpori  admoto.  Quin  ita  sit, 
lubitari  vix  potest,  quum  saepe  iisdem  initio 
lignis,  quibus  catarrbus,  cognoscatur,  atque 
is  anni  tempestatibus,  prae  caeteris,  infantes 
merosve  adoriatur,  ubi  caloris  ac  frigoris  vi- 
cissitudines frequentes  et  subitae  sunt.  Frigus 
ero  ad  hunc  morbum  excitandum  plus  pol- 
lebit, si  corpori  utcunque  calefacto  admovea- 
ur,  simulque  humor  adjuvet.  Hinc  apparet, 
quare  nimia  exercitatione  et  Jove  pluvioso 
nfantes  atque  pueri  aptiores  sint,  qui,  frigori 
'xpositi,  in  eum  incidant. 


xxxviii.  Praeter  frigus  cum  humore  cale- 
a6lo  corpori  admotum,  haud  scio  annon  etiam 

aliae 

aliae  quaedam  causa  ad  cynanchen  trachealem 
concitandam  conferant ; piscium,  nempe,  ossi- 
cula faucibus  inhaerentia,  atque  acres  fumi  ett 
pulveres. 


xxxix.  Neque  vero  explicatu  difficile  est, 
quemadmodum  frigus,  summo  corpori  ad- 
motum, cynanchen  trachealem  excitet.  Frigo- 
re enim  et  humore  sanguis  a summo  corpore 
avertitur,  neque  cutis  tantum  perspirat,  quan- 
tum ad  prosperam  valetudinem  necessarium 
est.  Quo  autem  minus  sanguinis  in  summum 
corpus  distribuitur,  eo  plus  necesse  est  in  par- 
tej  quasdam  internas,  at,  prae  aliis  corporis 
proprietatibus  nondum  satis  intelledtis,  in  aliis 
alias,  plerumque  tamen  tunicas  alvi  aut  ani- 
mae itineris,  derivetur,  et  easdem  irritet  deri- 
vatum : qua  irritatione  fit,  ut  illa  via  diarrhoea 
modo,  modo  enteritide  afficiatur ; haec,  nunc 
catarrho,  nunc  cynanche  tracheali. 


i 


xl.  In 

x l.  In  quo  proclivitas  in  cynanchen  tra- 
chealem consistat,  nondum  certo  sciunt  medi- 
ci.  Non  solum  enim  floridos  et  plenos  adori- 
tur, qui,  pro  annis,  vegeti  sunt  et  praecoces, 
sed  etiam  imbecillos  et  pituitosos.  Illi  vero, 
ut  observarunt  medici,  prae  caeteris,  apti  sunt, 
qui  corripiantur,  et  in  majore  periculo  versan- 
tur correpti.  Natura  imbecilliores  et  valet  u- 
^dine  infirmiores,  si  quando  in  hunc  morbum 
incidant,  leviora  plerumque  mala  patiuntur, 
rariusque  intereunt*. 

xli.  Observatum  quoque  a medicis  est,  quai- 
cunque  vasa  animae  canalis  quomodocunque 
(idebilitant,  procliviores  in  cynanchen  trachealem 
.infantes  et  pueios  facere.  Hujus  generis  sunt, 
non  solum  gravis  exercitatio  totius  corporis, 
verum  etiam  exercitationes  quaedam,  quibus 
fhaec  vasa  praecipue  afficiuntur  ; vagitus,  nem- 
pe, 

Aud.  Grecor.  Proeleft,  De  Medie  in.  Prae?. 

pe,  vociferatio,  cantatio,  fistularum  musica- 
rum inflatio.  Idem  faciunt  morbi  quidam,, 
nimirum  pertussis,  asthma,  catarrhus  ; quibus 
accedant  variola  et  rubeola. 


xlii.  Proclivitas  in  hunc  morbum,  qusecun-- 
que  sit,  consuetudine  invalescit.  Namque,, 
uti  observarunt  medici,  infantes  et  pueri,  qui 
semel  correpti  bisve  sunt,  aptiores  fiunt,  qui 
eodem  denuo  corripiantur.  Hinc  apparet, 
quam  iis  necessarium  sit,  excitantes  causas 
cautissime  vitare. 

•} 

CAUSA 

CAUSA  PROXIMA. 


xliii.  De  proxima  hujus  morbi,  pariter  ac 
aliorum,  causa,  multum  inter  se  dissentiunt 
auftores.  Neque,  profeclo,  hoc  mirum  est ; 
cum  praesertim  per  proximam  omnes  medici 
non  idem  intelligant,  et  sic,  dum  putant,  se  de 
re  disputare,  tantum  moveant  controversiam 
de  verbo. 

xliv.  Verum,  etiamsi,  de  proxima  hujus 
morbi  causa,  inter  au&ores  dissideatur,  tres 
tamen  omnino  opiniones  sunt ; atque  medici, 
prout  una  aliave  opinio  iis  vero  propior  vi- 
deatur, in  tres  partes  dividuntur.  Namque 
una  pars  medicorum,  Homio  audtore,  censet, 
proximam  cynanches  trachealis  causam,  esse 

spuriam  membranam  internae  asperae  arteriae, 
itemque  saepe  fistulis  pulmonum,  obductam  ; 
alia,  Simpsonem,  Rushium,  et  Millarium 
audtores  habens,  contendit,  esse  spasmum  mus- 
culorum laryngis  ; alia,  denique,  consentit  cum 
Culleno,  esse  internae  animae  canalis  tunicae 
inflammationem. 

xlv.  Culleno,  hac  de  re,  propterea  acce- 
dimus, quod  pleraque  ex  signis,  quibus  cog- 
noscitur cynanche  trachealis,  ea  sunt,  quae,  uti 
sciunt  medici,  ex  inflammatione  oriantur : 
qudd  hic  morbus,  iis  plerumque  anni  tempo- 
ribus, frequens  est,  ubi  in  morbos^  qui  inflam- 
mationem habent,  mortales  incidunt : quod 
paorbida,  quae,  patefa&is  cadayeribus,  inspici- 
entium oculis  obveniunt,  talia  sunt,  qualia  ex 
aliarum  quarundam  partium  inflammatione 
enasci  medici  cognoverunt : quod  ratio,  qua 
hic  morbus  optime  ad  sanitatem  perducitur, 
eadem,  fere  per  omnia,  est,  atque  ea,  qua  mor- 
bi, 

bi,  certe  inflammationem  habentes,  efficacissi- 
me sanantur : qubd  infantes  puerosve  plenos, 
ac  natura  et  valetudine  firmos,  prae  infirmiori- 
bus, invadit : qubd  membrana  spuria,  quam 
Homiani  proximam  causam  esse  contendunt, 
non  semper,  post  mortem,  in  animae  itinere,  ab 
inspicientibus  deprehenditur,  et,  licet  existat, 
signum,  at  nequaquam  communis  omnium  sig- 
norum causa,  habenda  : quodque,  id  sane  quod 
Rushianorum  opinionem  labefablat,  imb  pror- 
sus evertit,  medicamenta,  ex  iis  quae  spasmum 
solvunt,  hoc  morbo  aegris  nihil  proficiunt ; nisi 
post  adhibita  medicamenta  et  remedia, "qtwe 
valeant  ad  reprimendam  inflammationem,  at- 
que sputum  eorum  ex  pecfiore  movendum, 
quae  in  aspera  arteria  et  pulmonum  fistulis, 
contra  consuetudinem,  qont,ineantur,  et  spiri- 
tui g^fficiapt. 


PROG- 

PROGNOSIS. 


xlvi.  Cynanche  trachealis,  nisi  maturissime 
subveniatur,  periculosissimus  sane  morbus  est. 
Namque,  praeterquam  quod  partes  afficit,  qua- 
rum prospera  valetudo  et  fundtiones  ad  incolu- 
mitatem totius  corporis  necessaria  sunt,  haud 

raro  insidiosissime  obrepit,  et  inobservata  in- 

..  v# 

crescit  eo  gravitatis,  ut  aeger  in  extremum  pri- 
us discrimen  adducatur,  quam  advocari  potest 
medicus,  aut  etiam  advenire  advocatus.  In- 
fantes, porro,  nonnunquam  duntaxat  unum  al- 

. 

terumve  annum  natos,  incursat ; qui  nesciunt 
medico,  quid  sibi  sit  rei,  accurate  significare, 
et,  in  quanto  periculo  versentur,  inscientes,  ob- 
lata medicamenta  et  remedia  adhibere  recu- 
sant. 


XLVI. 

xlvii.  Hic  tamen  morbus,  si  tempestive  suc- 
curratur, plerumque  sanari  potest.  Sin  unum 
iuntaxat  diem  negle&us,  quam  graviora  signa 
«e  manifestarunt,  aegrum  plerumque  tollit. 
Imo,  si,  dum  magna  vis  morbi  urgeat,  mora, 
'el  per  quinque  sexve  horas,  injiciatur,  quo 
minus  medicina  subveniat,  vix  ullam  licet  spe- 
are  salutem.  Ferri  ar  enim,  cui,  ut  certiores 
ios  facit,  haud  raro  accidit,  ut,  ineunte  die,  ab 
os  arcesseretui,  qui,  hesterno  vespere,  graviter 
eegrotare  inceperant,  non  amplius  unum  opta- 
um  ad  finem  perduxit  *. 

^viii.  Verum,  non  solum  quamdiu  hic 
norbus  continuaverit,  medico  considerandum 
st,  sed  etiam  quae  quantaque  mala  urgeant, 
ine  enim  horum  notitia,  qualem  in  finem 
eerveniat  morbus,  percundfantibus  aegri  amicis 
raesagire  nequit. 

XLIX. 

* Vid.  Ferriar.  Med,  Hiit.  and  RejlcEl.  vol.  iii. 

XL1X.  Quo  magis,  inter  spiritum  in  pul- 
mones hauriendum,  aeger  strepit,  et  quo  ve- 
hementius febrit,  in  eo  majore  discrimine  ver- 
titur. Mali  etiam  morbi  testimonium  est,  si, 
prae  spirandi  difficultate,  facies  turgidissima 
est,  et  colore  plumbea.  Periculosissimum  est, 
continua  vigilia,  anxietate  magna,  et  intole- 
randa fere  praecordiorum  gravitate  premi. 
Vix  excreare,  pessimum  est.  .ZEgrum,  qui 
modo  excreare  et  extussire  poterat,  debilitate 
non  diutius  posse,  in  propinquo  mortem  esse 
ostendit. 

L.  Contra,  non  terreri  debent  medici,  si 
idoneis  medicamentis  tempestive  datis  spiritus 
facilior  fiat ; minor  cum  animas  tum  vocis  as- 
peritas ; tussis  rarior,  mollior  et  humidior : 
si,  sine  magno  molimine,  extussiatur  magna  vis 
albidi  humoris  mucosi,  vel,  quod  adhuc  magis 
optandum,  spuriae  membranae.  Pulsus  quo- 
que 

]ue  arteriarum,  ex  tempestiva  medicina  molli- 
ores atque  tardiores,  securitatem  pollicentur. 
iLicet,  denique,  scire,  aegrum  non  periclitari, 
si,  signis  omnibus  remittentibus,  redeant  appe- 
titus et  somnus. 


DI  A Gw 


DISPUTATIO  MEDICA 


32 


DIAGNOSIS. 


li.  Signa,  quibus  definitur  cynanche  trache- 
alis, inhalatio,  nempe,  strepens,  vocis  raucitas, 
et  tussis  clangor,  ei  adeo  propria  sunt,  ut  ra- 
rissime, inter  eam  et  alios  morbos,  tanta  signo- 
rum similitudo  sit,  quanta  trahat  medicum  in 
errorem. 

li  i.  Interdum  tamen,  an  cynanche  tracheali 
laboret  aeger,  discernere  haud  ita  facile  est. 
Nonnunquam  enim  hoc  morbo  aegrotus  signis 
modo  (li.)  didis  non  afficitur*.  Alias  haec 
non  prius  apparent,  quam  morbus  ferme  ad  fi- 
nem pervenit.  Aliquando  etiam  haec  angina,  ! 
simul  cum  angina  tonsillarum,  aut  maligna, 

existit  1 


* Vid.  Hom,  et  Turr. 

existit*  sic,  ut,  uter  morborum  primarius  sit, 
haud  facile  discernat  medicus. 

liii.  Morbi  vero,  quibus  est,  cum  cynanche 
tracheali , quorundam  signorum  communitas, 
sunt  catarrhuSy  pertussis , cynanche  maligna , et 
asthma . De  his  igitur  deinceps,  pauca  dicen- 
da sunt. 

liv.  Ca-tarruus. — -Cynanche  trachealis,  ini- 
tio, nonnunquam  catarrhum  adeo  simulat, 
ut  cognitu  difficile  sit,  utro  morborum  aeger 
laboret.  Verum,  haud  ita  multo  post,  nulla 
apud  medicum  dubitatio  relinquitur,  uter 
morborum  urgeat.  Increscentes  enim  mor- 
bi propriis  signis,  suis  uterque,  cognoscuntur. 
Namque  cynanche  trachealis  inhalatione  stre- 
pente, clangente  tussi,  et  mira  vocis  asperitate 
insignitur,  necnon  etiam  facie  perquam  tumi- 

E da. 


* Vid.  SvviETEN.  Commeat. 

da,  atque  colore  plumbea  ; quae  sane  signa 
catarrhus  nunquam,  vel  saltem  rarissime,  o- 
stendit. 

lv.  Pertussis — et  cynanche  trachealis , nisi 
quod  aetate  teneros  fere  solos  adoriuntur,  in- 
ter se  prorsus  discordant.  Ille  enim  morbus 
ex  tabo  pestilente  oritur  ; contaftu,  et  mini- 
steriis in  vicem,  vulgatur  ; intermittit,  atque 
inter  accessiones,  quae  breves  sunt,  et  inae- 
qualibus temporibus  redeunt,  intervenit  inte- 
gritas : quibus  sane-  omnibus  ab  hoc  distin- 
guitur. In  illo,  porro-,  morborum,  tussis  con- 
vulsis musculis  abdominis  fit,  et  suffocationis 
sensum  movet  ; atque,  intermittente  paulis- 
per tussi,  aeger  spiritum,  nullis  fere  remis- 
sionibus interpositis,  pleno  sonitu  iterato  hau- 
rit : quae  quidam  signa  huic  morborum,  cum 
illo,  non  communia  sunt. 


L VI.- 

lvi.  Ctnanche  maligna — cynanchen  nonnun- 
quam  trachealem  comitem  habet.  Verum 
enimvero,  uter  morborum  alterius  parens  sit, 
medicus,  ex  facili,  discernet,  si  modo  animad- 
vertat, quibus  malis  asger  prematur.  Febris 
enim  typhodes ; mala  faucium  ulcera,  livida 
aut  nigricantia ; halitus  foetidus  ; summum 
corpus  papulis,  secundo  ab  adversae  valetudi- 
nis initio  die,  efflorescens ; plus  satis  osten- 
dunt, cynanchen  malignam  parentem  esse  mor- 
bum. Vix,  nostra  opinione,  audiendus  Ru- 
shius  est,  ubi  dicit,  vel  inter  cynanchen  tra- 
chealem, summum  interdum  corpus  papulis 
rubris  efflorescere  * ; alii  enim  medicorum 
nulli,  quantum  scimus,  contigit,  tale  quid  con- 
spicere. 

lvii.  Asthma, — contra  atque  cynanche  tra- 
chealis, intermittens  morbus  est,  inter  cujus 

accessiones. 


Vid.  Rush.  Med.  Inquiries,  pag.  144. 

accessiones,  quae  incertis  periodis  revertuntur, 
integritas,  e&que  saepe  longa,  intervenit  ; at- 
que provectos  aetate,  prae  teneris,  incursat. 
Quinetiam,  per  ejus  accessiones,  aeger,  con- 
tra ac  cynanche  tracheali  laborans,  non  tho- 
racis modo  perquam  coangustati  sensum  ha- 
bet, et  sibilo  strepente  animam  reciprocat, 
sed  tussiendi  quoque  prorsus,  vel  saltem  fere 
prorsus,  impotens  est. 


CURA- 

CURATIO. 


lviii.  Nullus  fere  morborum  est,  ad  quem 
sanandum  cum  consulto  tum  festinato  magis 
opus  est,  quam  is,  de  quo  scribimus.  Nullus 
fere  tamen  morbus  est,  qui,  si  tempestive  suc- 
curratur, saepius  et  certius  ad  sanitatem  per- 
ducitur. Sin  mora  injicitur,  eo  brevi  gravi- 
tatis procedit,  uti  medicina  nihil  prorsus  va- 
leat. 

lix.  Medicum,  cujus  sit  cynanchen  tra- 
chealem curare,  oportet,  si  corium  spurium 
nondum  formatum  sit,  inflammationem  quam- 
primum discutere,  ne  formetur ; sin,  sive 
aegri  amicorum  inconsiderantia,  sive  medici- 
nae 

nae  impotentia,  effusa  sanguinis  lympha  in  co- 
rium jam  concreverit,  hujus  ex  pedtore  spu- 
tum movere,  ne  spiritui  officiat,  et  aegrum  suf- 
focet. 


PRIMUM 

PRIMUM  CONSILIUM. 


lx.  Sanguinis  missio. — Primo  (lix.)  con- 
silio, ante  omnia,  mittendus  sanguis  est 
quippe  quo  nihil,  ad  inflammationem  repri- 
mendam, et  futurum  morbi  periculum  praeca- 
vendum, plus  polleat. 


lxi.  Hunc  in  finem,  tantum  sanguinis  de- 
trahi debet,  quantum  vis  morbi  desideret,  et 
aegri  vires  pati  posse  videantur.  Non  equi- 
dem ignoro,  solitum  esse  Ferriarem,  ex  iis, 
ad  quos  tempestive  advocatus  est,  quosque 
morti  eripere  posse  speravit,  sanguinem  eli- 
cere, dum  in  eo  essent,  ut  ab  animo  derelin- 
querentur *.  Sed,  nostra  opinione,  sanguis 

ex 

Vid.  Ferriar.  Med . Ilut,  and  Refledl,  vol.  iiL 

ex  infantibus  puerisve,  seu  natura  seu  valetu- 
dine seu  utrisque  infirmis,  male  usque  eo 
mittitur : emoritur  enim  vis,  si  qua  super- 
erat, hoc  modo  erepta  ; et  periculum  est,  ut, 
vi  erepta,  aeger  reliquum  morbum  ferre,  et 
humorem,  si  quis  effundatur,  coriumve  hinc 
fadum,  extussire  possit. 

lxii.  In  cynanche  tracheali,  mitti  sanguis 
debet,  quum  totius  corporis  causa  sit,  ex  bra- 
chio, ut  copia,  quantam  morbus  requirat, 
brevi  pleno  rivo  dematur.  Quod  si,  uti  in 
infantibus  paucos  annos  natis,  brachii  venam 
feriendo  sanguinem  emittere  difficillimum  est, 
tutb  elici  potest  odo  haud  minus  decemve 
hirudinibus  ex  faucibus  externis. 

/ > 

lxiii.  Si,  post  sanguinem  utrocunque 
(lxii.)  modo  detra&um,  spiritus  facilior  fiat, 
pulsus  plenior  et  mollior,  at  quaedam  ta- 
febris  et  inflammationis  reliquiae  mane- 
ant, 


men 

ant,  sanguis  iterum  mitti  debet ; et,  si  ne  tum 
quidem  conquiescant  febris  et  inflammatio, 
forte  iterum*.  Post  vero  corium  spurium 
formatum,  sanguinem  detrahere  perniciosissi- 
mum est : cum  eo  enim  vires,  quibus  peper- 
cit morbus,  effugiunt,  atque  aeger,  sic  fa&us 
excreandi  impotens,  brevi  suffocatur, 

lxiv.  Exulceratio. — Post  mis*>um  sangui- 
nem, exulceratoria  debent  externis  faucibus 
imponi  \ utpote  quae,  seu  materiam  ex  corpore 
demendo,  seu  sanguinem  ex  vasis  asperae  arte- 
riae eliciendo  in  summum  corpus,  seu  alio 
quodam  modo,  inflammationem  minuant  vel 
discutiant.  Ne  vero  ex  cantharidibus  aegei? 
detrimentum  capiat,  unguenti  pauxillum  vul- 
neribus, si  qua  infixerint  hirudines,  inserere 
debet  medicus  ; vel,  quod  forsan  satius  est, 

E sindonem 


Vid.  Macbrid,  Prciflice  pag.  268, 

sindonem  interponere  inter  cuticulam  et  em» 
plastrum. 

lxv.  Nonnulli  medicorum  exulcerationi 
propterea  objiciunt,  quod  in  citatiores  mo- 
tus cor  et  arterias  instimulat.  Verum  ad 
sententiam  eorum  accedimus,  qui  existi- 
mant, materiam  ex  corpore  demendo,  et  san- 
guinem ex  inflammata  parte  extrorsum  de- 
rivando, plus  prodesse,  quam  stimulando 
nocere. 

lxvi.  Vomitio. — Vomitoria  quoque,  oppor- 
tune assumpta,  multum  ad  inflammationem 
digerendam  valent.  Namque  vomitio,  cor- 
pus agitando,  sanguinem  quoquoversum  aequa- 
liter distribuit,  atque  sic  derivat  a parte  in- 
flammata. 

lxvii.  Hunc  in  (lxvi.)  finem,  leniora  vo- 
mitoria assumi  debent,  praecipue  ipecacuarus 

pulvis 

pulvis.  Paulo  post  hunc  pulverem  assump- 
tum, utile  erit  aquam  bibere,  in  qua  coc- 
ti chamaemeli  flores  sint,  qub  vomitus  facilior 
sit  et  copiosior. 

lxviii.  Vomitum  ver6  plus  semel  move- 
re vix  licet,  imo  vix  tutum  est.  Etenim 
non  stomachum  modd  debilitat,  verum  cae- 
terum  quoque  corpus,  et  sic  multimodis  no- 
cet. 


lxix.  Purgatio. — Medicamenta  item,  ex  iis 
quae  alvum  evacuant,  utilia  sunt,  uti  periculo 
compertum  est,  ad  reprimendam  inflammatio- 
nem, de  qua  dicimus.  Superquam  enim  quod 
copiam  humorum  ex  corpore  demunt,  et  alvum 
ab  acribus  liberant,  atque  duobus  his  modis 
nimios  cordis  et  arteriarum  motus  temperant ; 
sanguinem  a superioribus  corporis  partibus 
ad  inferiores  eliciunt,  id  quod  ad  illarum 

inflam- 

inflammationem  digerendam  efficacissimum 
est. 


LXX.  Hoc  ( lxix.  ) consilio,  medici, 
Rushio  audior  e,  muriciti  hydrargyri  dulci  pri- 
mas ccincedunt.  Non  plus,  putat  hic  audior, 
ad  febrem  intermittentem  curandam  potest 
cinchonce  cortex,  quam  ad  cynanchen  trachea- 
lem discutiendam  pollet  murias  hydrargyri  dul- 
cis. Quo  vero  hic  optato  respondeat,  copia 
assumi  debet,  quanta  alvum  brevi  acriterque 
moveat. 


ixxi.  Rubefacientia — etiam  medicamen- 
tis annumeranda  sunt,  quibus  inflammatio 
asperas  arteriae  discutiatur.  Externo  enirp 
collo  admota,  calorem  et  inflammationem  mo- 
vent, et  sic  sanguinem  ex  inflammatis  vasis 
asperae-arterias  extrorsum  eliciunt. 


lxxi.  Op- 

lxxii.  Optimum  vero  medicamentum,  quod 
externum  collum  rubefaciat,  oleum  ammonia- 
utn  est,  ex  duabus  olei  olivarum  partibus,  et 
una  aquae  ammoniatce  compositum,  et  quarta 
quaque  quintave  hora  novatum. 


SECUN- 

SECUNDUM  CONSILIUM. 


lxxiii.  Vomitoria, — secundo  quoque  (lix.) 
consilio,  adhiberi  solent.  Multum  sane  pol- 
lent ad  sputum  ex  pedore  movendum.  Opor- 
tet tamen  medicum,  ante  considerare,  quam 
assumenda  curat,  quae  aegro  supersint  vires,  et 
quae  sit  vis  morbi.  Si  enim  ilice  jam  fere 
emortuae  sint,  vel  aeger  maxima  spirandi  dif- 
ficultate prematur,  periculum  erit,  ne  vomen- 
di nisibus  accidat  suffocatio. 

lxxiv.  Vapores  a^uje  calidje, — ut  bene  ait 
Gregorius,  “ cum  spiritu  in  pulmonem  haus- 
“ ti,  hunc  fovent,  humedant,  molliunt,  lax- 
“ ant,  spasmum , siquis  adsit,  solvunt,  exha- 
“ lationem  et  muci  secretionem  promovent, 

“ hunc 

,s<  hunc  quoque  diluunt  et  attenuant,  ej usque 
sic  exscreationem  promptiorem  et  facilio- 
>«  rem  reddunt,  et  demum  bonum  remedium 
expectorans  fiunt*.” 

lxxv.  Vapores  aquae  calidae  in  pulmones 
ttrahi  possunt  ministra  machina,  quam,  ex  in- 
wentore,  Mudgianam  medici  nominaverunt. 
(Quum  vero,  vapores  hujus  machinae  ope  inha- 
lare, haud  ita  facile  sit,  WlTHERINGIUS  prO- 
] ponit  aliam  et  faciliorem  inhalandi  rationem. 
./Egris  praecipit,  ut  in  calidam  aquam  tantum 
calcis  vivae  indant,  quantum  fervefaciat,  at- 
que ascendentes  vapores,  per  idoneum  tubum, 
ore  accipiant  f . 

LXXVI. 

* Vid.  Gregor.  Competi.  Medicin . Tabeor  et.  tom.  ii. 
pag.  424. 

f Vid.  Duncan.  Annals  of  Medicine  in  annum 
M,Dcc,xcvm,  pag.  451. 

lxxvi.  Spasmum  solventia. — Medicamen- 
ta, necnon,  et  remedia,  ex  iis  quae  spasmum 
solvunt,  cynanche  tracheali  aegrotis  dari  solent  \ 
ut  hi  spuriam  membranam,  et  humores  inter 
eam  et  asperae  arteriae  tunicam  colle&os,  faci- 
lius extussiant. 

lxxvi  i.  Hujus  generis  sunt,  opium,  balne- 
um, pedilumum , fotus  pedum  crurumque. 
Haec  omnia  somnum  conciliant,  et  tussim,  ad 
tempus,  sedant  aut  mitigant,  sic  ut  aeger,  viri- 
bus requiete  conceptis,  extussiendi  potentior 
liat.  Caetera  hujus  generis,  quippe  cum  ni- 
mis stimulent,  neque  dantur  hoc  morbo  aegris, 
neque  data  prodessent. 

lxxvi  ii.  Expectorantia, — stri&ius  sic  dic- 
ta, sive  stimulantia  sive  demulcentia,  cynanche 
tracheali  laborantibus  nihil  ferme  opitulantur. 
Quocirca,  nostris  temporibus,  iis  rarissimi 

subvenitur,  . 

subvenitur.  Oleosa  tamen  quaedam  nonnihil 
prodesse  dicuntur. 

ixxix.  Virium  redintegratio.— Morbo  ad 
sanitatem  prospere  perdudlo,  opus  est  quam- 
primum reficere  vires,  quas  non  morbus  mo- 
do, sed  ipsa  quoque  curatio,  plurimum  fre- 
gerint. 

lxxx.  Hoc  consilio,  efficacissima  sunt,  cin- 
ihona  cortex-  praeparata  quaedam  e ferro; 
diaeta  nutriens,  levis,  et  concoftu  facilis,  ne- 
que tamen  nimis  stimulans;  aer  salubris; 
exercitatio  levis ; vestitus,  qualis  halitum  per 
cutem  evocet.  Interea  vero  vitandum  frigus 
est,  et  omnia,  quibus  denuo  excitetur  morbus. 

Lxxxi.  Si  quando  omnia,  quae  memoravi- 
mus, medicamenta  et  remedia  fefellerint,  atque 
deploratus  aeger  in  eo  sit,  ut  suffocetur ; non- 
nulli, ut  ultimum  remedium,  proponunt,  aspe- 

F 

ram  arteriam,  infra  laryngem , perforandam 
e^e  sic,  ut,  per  fistulam  immissam,  aeger  anir 
mam  reciprocet.  Verum,  etiamsi,  in  extremo 
discrimine,  omnia  experiri,  antequam  de  agri 
salute  prorsus  desperetur,  liceat;  tamen  timeo, 
ut,  asperam  arteriam  perforando,  noster  ager 
miserandus  ex  orci  faucibus  eripi  possit. 
Namque,  foramine  fado,  vix  membrana  spu- 
ria, qua  internam  aspera  arteria  investiat  fa- 
ciem, nedum  effusus  humor,  si  quis  in  membra- 
nam nondum  concreverit,  potest  extrahi ; qua  jj 
re  infe&a,  quid,  obsecro,  valebit  foramen  ? 


FINIS. 


